section_heading: Životopis
paragraph_text: Phađala je školu Heathfield St. Mary's u Ascotu, ali je suspendirana nakon ilegalnog unošenja alkohola u školu i premještena u školu St. Swithun's u Winchesteru. Nakon toga upisala je City & Guilds of London Art School želeći izgraditi umjetničku karijeru, a istovremeno se bavila i manekenstvom. Manekenstvom se počela baviti sa 14 godina kada ju je uočila Naomi Campbell i nagovorila da potpiše za modnu agenciju Premier Model Management. Pojavila se u reklamnim kampanjama za velike brendove poput Lacostea, Abercrombie & Fitch i Topshop, a pozirala je i za popularne časopise, poput InStyle, Cosmopolitea i Voguea.